La Barraca d’Aigües Vives és una Entitat Local Menor que ha depès tradicionalment dels municipis d’Alzira i Carcaixent. Es troba situada a la comarca valenciana de la Ribera Alta, a la Vall d’Aigües Vives.
És una població menuda, d’uns 880 habitants, que tan sols compta amb un xicotet ambulatori, una església, un bar, una farmàcia i un forn.
També hi ha una escola pública que va des dels 2 anys fins a 6é de primària, però el nombre d’alumnes és molt reduït. En canvi, a tan sols un kilòmetre, envoltat de natura i també a la Barraca, podem trobar un col·legi del British School on acudeixen centenars d’alumnes.
A la meua família sempre ens ha agradat molt la muntanya i la naturalesa, i els meus pares van decidir al 2018 comprar una caseta de camp, on passem els caps de setmana i els estius.
Ens agrada molt reunir a tota la família, fer paelles els diumenges i celebrar qualsevol cosa, però no cal dir que la que millor s’ho passa quan estem ací és Tana, la meua gosseta.